**Αγγλικά ΣΤ Δημοτικού**

 Αγαπητά μου παιδιά,

Εύχομαι να είστε όλοι καλά και να περνάτε καλά μέσα στη ζεστασιά του σπιτιού σας. Ελπίζω σύντομα να τα πούμε πάλι από κοντά μέσα στην όμορφη τάξη μας, αλλά ως τότε να δούμε μήπως μπορούμε να τα πούμε και από απόσταση. Είναι λίγο δύσκολο να προχωρήσουμε σε καινούρια πράγματα, αλλά νομίζω είναι μια καλή ευκαιρία για επανάληψη και άλλες δραστηριότητες που δεν προλαβαίναμε να κάνουμε στην τάξη.

Ότι υλικό βλέπετε μπορείτε να το εκτυπώσετε και να το λύσετε αλλά ακόμα κι αν δεν γίνεται αυτό, μπορείτε απλά να απαντήσετε σε ένα άλλο φύλλο χαρτί. Θα σας στέλνω και τις λύσεις για να διορθώνετε εσείς από μόνοι σας τον εαυτό σας. Επίσης αν ακολουθήσετε τους συνδέσμους που σας στέλνω μπορείτε να κάνετε κάποιες ασκήσεις ή παιχνίδια *online* ή να δείτε κάποια βίντεο στο *youtube* που έχουν σχέση με το μάθημα.

Αν έχετε οποιαδήποτε απορία ή αν απλά θέλετε να μου πείτε κάτι, μη διστάσετε να μου στείλετε μήνυμα στην διεύθυνση email: dantoniadi@yahoo.gr

Να ξέρετε ότι μου λείπετε όλοι σας. Κάντε όμως λίγη υπομονή. Είναι δύσκολη η κατάσταση για όλους αλλά όπως όλα, κι αυτό θα περάσει.

 Η δασκάλα των αγγλικών

 Δήμητρα Αντωνιάδη